श्री शाह ने कहा कि भारतीय जनता पार्टी इतने सालों की अपनी यात्रा में अपनी संगठनात्मक, राष्ट्र भक्त और सुशासन वाली पार्टी के रूप में छवि बनाने में सफल हुई है। उन्होंने कहा कि हमारे महान संस्थापक मनीषियों ने हमें सूत्र दिया था कि भारतीय जनता पार्टी राजनीति में सत्ता का उपभोग करने नहीं बल्कि गरीबों का कल्याण करने के लिए सत्ता को साधन बनाने राजनीति में आई है और इसी सूत्र पर मोदी सरकार काम कर रही है। उन्होंने कहा कि जन-धन योजना, सौभाग्य योजना, प्रधानमंत्री उज्ज्वला योजना, स्वच्छ भारत अभियान के तहत शौचालय निर्माण की योजना तथा सामाजिक सुरक्षा कवच की योजनाओं से गरीबों के घर में सुख पहुंचाने का काम किया और ‘सबका साथ, सबका विकास' के सूत्र को साकार किया है।